**Ste zamestnanec a ročné zúčtovanie dane za Vás robí zamestnávateľ**

* **Do 15.02.2018** požiadajte zamestnávateľa o vykonanie ročného zúčtovania zaplatených preddavkov na daň.
* Potom požiadajte zamestnávateľa, aby Vám vystavil tlačivo **Potvrdenie o zaplatení dane**.
* Z tohto Potvrdenia si viete zistiť dátum zaplatenia dane a vypočítať 2% z Vašej zaplatenej dane - to je maximálna suma, ktorú môžete v prospech prijímateľa poukázať. Táto suma musí byť **minimálne 3 €**.
* Stiahnite si a vyplňte **Vyhlásenie o poukázaní 2% z dane**, v ktorom sú už vyplnené údaje o prijímateľovi.
* Obe tieto tlačivá, teda Vyhlásenie spolu s Potvrdením, **doručte do 30.04.2018** na daňový úrad podľa Vášho bydliska.

**Podávate si daňové priznanie sami**

* Vyplňte daňové priznanie.
* Vypočítajte si 2% z Vašej zaplatenej dane – to je maximálna suma, ktorú nám môžete poukázať. Táto suma však musí byť **minimálne 3 €.**
* V daňovom priznaní pre fyzické osoby sú už uvedené kolónky na poukázanie 2% z dane v prospech 1 prijímateľa. Údaje, ktoré potrebujete do daňového priznania uviesť:

Obchodné meno: **Nadácia Gymnázia**

Sídlo: **Golianova 68, 949 01 Nitra**

Právna forma: **nadácia**

IČO: **340 165 71**

* + Ak chcete oznámiť prijímateľovi, že ste mu Vy zaslali 2%, zaškrtnite v tlačive príslušný súhlas so zaslaním Vašich údajov (meno a adresa... , nie však poukázaná suma) – **novinka od roku 2016**
	+ Riadne vyplnené daňové priznanie doručte v lehote, ktorú máte na podanie daňového priznania (zvyčajne do 31.03.2018) na daňový úrad podľa Vášho bydliska a v tomto termíne aj zaplaťte daň z príjmov.

**Pre právnické osoby**

* Vyplňte daňové priznanie.
* Vypočítajte si Vaše 2% z dane z príjmov právnickej osoby – to je maximálna suma, ktorú môžete poukázať v prospech prijímateľa/prijímateľov. Poukázať môžete aj menej ako 2%, musí však byť splnená podmienka minimálne 8 € na jedného prijímateľa.
* V daňovom priznaní pre právnické osoby sú už uvedené kolónky na poukázanie 2% z dane v prospech 1 prijímateľa (VI. časť DP). Údaje, ktoré potrebujete do daňového priznania uviesť:

Obchodné meno: **Nadácia Gymnázia**

Sídlo: **Golianova 68, 949 01 Nitra**

Právna forma: **nadácia**

IČO: **340 165 71**

* + - Pokiaľ ste si vybrali viac prijímateľov, vložte do daňového priznania ďalší list papiera ako prílohu (je uvedená na poslednej strane DP).
		- Uveďte analogicky všetky potrebné identifikačné údaje o prijímateľoch a sumu, ktorú chcete v ich prospech poukázať. V kolónke 5 uveďte koľkým prijímateľom chcete podiel zaplatenej dane poukázať.
		- Ak súhlasíte so zaslaním údajov Vami určeným prijímateľom, tak zaškrtnite súhlas so zaslaním údajov. (**novinka od roku 2016**)
		- Riadne vyplnené daňové priznanie doručte v lehote, ktorú máte na podanie daňového priznania na Váš daňový úrad (zvyčajne podľa Vášho sídla) a v tomto termíne aj zaplaťte aj daň z príjmov.